Калі ў мінулым годзе юныя дубровенцы пабачылі сваю школу пасля мадэрнізацыі, рамонту і пераабсталявання, рэакцыя была зразумелай: здзіўленне, захапленне і жаданне вучыцца! Сёння ж пра тое, што ўстанова адукацыі выйшла на якасна новы ўзровень работы, у першую чаргу сведчаць проспехі навучэнцаў па розных напрамках — ад робататэхнікі, праграмавання ў асяроддзі Scratch да спорту і турызму. У ліку найбольш значных дасягненняў нельга не згадаць перамогі ў Рэспубліканскім конкурсе “Энергамарафон” і Рэспубліканскай алімпіядзе па беларускай мове і літаратуры — дарэчы, упершыню за доўгі час прадстаўніца Дуброўны не проста стала фіналісткай заключнага этапу алімпіяды, але і вярнулася дадому з дымломам пераможцы.